Diefstalsaak teen aanklaer reg vir verhoor | Maroela Media
'n Datum is vasgestel vir die diefstalverhoor van adv. Jeanette Nevelling (53), geskorste hoof van die spesiale handelmisdaadeenheid in Noordwes.
Die saak teen haar sal op 3 November voortgaan.
Nevelling het Maandag weer in die Molopo-landdroshof verskyn waar haar haar regsverteenwoordiger aan die hof gesê het hulle het 'n brief aan die kantoor van die nasionale direkteur van openbare vervolging (NDOV) gestuur waarin hulle vra dat die verhoor nie voortgaan nie.
Henry Mamothame, woordvoerder van die Nasionale Vervolgingsgesag (NVG) in Noordwes, sê adv. Mashudu Mudau, wat van Limpopo vir die saak gesekondeer is om te verseker daar is geen botsing van belange nie, het aangedui dat die staat reg is vir verhoor, hangende die besluit van die NDOV.
Nevelling is in Februarie vanjaar vir beweerde winkeldiefstal by 'n kleinhandelaar in die The Crossing-winkelsentrum in Mmabatho in hegtenis geneem.
"Sy het na bewering klere en kos ten bedrae van sowat R3 000 gesteel," sê Mamothame.
Nevelling is vroeër op borgtog van R500 vrygelaat en bly geskors.
Hierdie maak glad nie sin nie.
As sy net 5 maande uitgehou het,kon sy plunder sonder nagevolge.
En die ou verdien seker meer as een miljoen rand 'n jaar! Maar hy is darem ANC materiaal.
Seker vergeet om te betaal, so dit gee hul 3 maande om te ondersoek voor die saak voortgaan, seker dan weer uitstel.